Document ID: 31997R1946

ΚΑΝΟΝΙΣΜΟΣ (ΕΚ) αριθ. 1946/97 ΤΗΣ ΕΠΙΤΡΟΠΗΣ της 6ης Οκτωβρίου 1997 για την τροποποίηση του κανονισμού (ΕΚ) αριθ. 659/97 σχετικά με λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά το καθεστώς παρεμβάσεων στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 30 παράγραφος 7 και το άρθρο 57,
Εκτιμώντας:
ότι ο κανονισμός (ΕΚ) αριθ. 659/97 της Επιτροπής (2) προβλέπει ότι για τα αποσυρόμενα από την αγορά προϊόντα δεν ισχύουν οι κανόνες ως προς την υποχρέωση για πρώτη και δεύτερη συσκευασία τους 7
ότι ο κανονισμός (ΕΟΚ) αριθ. 3587/86 της Επιτροπής, της 20ής Νοεμβρίου 1986, για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών (3), ο οποίος καταργήθηκε από τον κανονισμό (ΕΚ) αριθ. 659/97, προέβλεπε στο άρθρο 2 ότι ενσωματώνεται στην τιμή αγοράς ποσό ίσο με την προσαύξηση της τιμής αγοράς από την εφαρμογή διαφόρων συντελεστών προσαρμογής και, επομένως, έχει επίπτωση στην τιμή απόσυρσης, για προϊόντα που παρουσιάζονται σε νέα συσκευασία μίας χρήσης (τύπου «perdu»), εφόσον τα προϊόντα αυτά προορίζονται για τη δωρεάν διανομή ώστε να διευκολυνθεί η προώθησή τους προς τον εν λόγω προορισμό 7
ότι το άρθρο 30 του κανονισμού (ΕΚ) αριθ. 2200/96 προβλέπει ότι τα προϊόντα που αποσύρονται από την αγορά στο πλαίσιο των διατάξεων του άρθρου 23 παράγραφος 1 και τα οποία δεν κατέστη δυνατόν να πωληθούν μπορούν να διατεθούν για δωρεάν διανομή 7
ότι τα άρθρα 11 και επόμενα του κανονισμού (ΕΚ) αριθ. 659/97 προβλέπουν ότι οι ενδιαφερόμενες οργανώσεις παραγωγών μπορούν να θέσουν στη διάθεση εγκεκριμένων από τα κράτη μέλη φιλανθρωπικών οργανώσεων τα προϊόντα που αποσύρθηκαν από την αγορά κατά μια συγκεκριμένη περίοδο εμπορίας για να διανεμηθούν δωρεάν 7 ότι τα προϊόντα που έχουν αποσυρθεί χύμα πρέπει να συσκευασθούν πριν διατεθούν 7 ότι υπό τις περιστάσεις αυτές πρέπει να προβλεφθεί κατ' αποκοπή ποσό για να συμβάλει στην κάλυψη των εξόδων συσκευασίας των αποσυρόμενων από την αγορά προϊόντων και να δοθεί κατ' αυτόν τον τρόπο η δυνατότητα διάθεσης των προϊόντων αυτών στη δωρεάν διανομή 7 ότι, εάν δεν γίνει αυτό υπάρχει κίνδυνος να μην προωθηθούν τα εν λόγω προϊόντα στη δωρεάν διανομή 7
ότι το άρθρο 57 του κανονισμού (ΕΚ) αριθ. 2200/96 προβλέπει μέτρα για τη διευκόλυνση της μετάβασης από το παλαιό στο νέο καθεστώς που θεσπίζει ο εν λόγω κανονισμός 7 ότι πρέπει να καθοριστούν μεταβατικά μέτρα, ανάλογα με τα προβλεπόμενα στον κανονισμό (ΕΟΚ) αριθ. 3587/86, που παρέχουν, για την περίοδο εμπορίας 1997/98, τη δυνατότητα αποτελεσματικής και λειτουργικής εφαρμογής των διατάξεων των σχετικών με τη δωρεάν διανομή 7
ότι πρέπει, επομένως, να καταργηθεί ο κανονισμός (ΕΟΚ) αριθ. 1805/78 (4), όπως τροποποιήθηκε τελευταία από τον κανονισμό (ΕΟΚ) αριθ. 1200/93 (5), οι διατάξεις του οποίου έχουν καταστεί άκυρες 7
ότι η επιτροπή διαχείρισης νωπών οπωροκηπευτικών δεν διατύπωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 659/97 τροποποιείται ως ακολούθως:
1. Προστίθεται το ακόλουθο άρθρο 15α:
«Άρθρο 15αΓια την περίοδο εμπορίας 1997/98:
1. Χορηγείται κατ' αποκοπή ποσό 7 Ecu/100 kg στις οργανώσεις παραγωγών για προϊόντα αποσυρόμενα από την αγορά για να διανεμηθούν δωρεάν σύμφωνα με τις διατάξεις των άρθρων 11, 12 και 14 του παρόντος κανονισμού σε συσκευασίες βάρους μικρότερου των 25 kg, πλην μήλων και εσπεριδοειδών.
2. Η πληρωμή του ποσού αυτού προϋποθέτει την υποβολή των δικαιολογητικών που, κυρίως, πιστοποιούν:
- την επωνυμία των δικαιούχων οργανισμών,
- την ποσότητα των εν λόγω προϊόντων,
- το κόστος της δεύτερης συσκευασίας, και
- την ανάληψή τους εκ μέρους του φιλανθρωπικού οργανισμού.
3. Τα κράτη μέλη, πριν από τις 10 κάθε μηνός, ανακοινώνουν στην Επιτροπή, με ηλεκτρονικό ταχυδρομείο, την ποσότητα των προϊόντων για τα οποία χορηγείται το ποσό που αναφέρεται στην παράγραφο 1 και που διανεμήθηκαν δωρεάν κατά τον προπροηγούμενο μήνα».
2. Στο άρθρο 23 παρεμβάλλεται το ακόλουθο κείμενο:
«(ΕΟΚ) αριθ. 1805/78,».
3. Το τμήμα «Μήλα» στο παράρτημα ΙΙΙ τροποποιείται ως ακολούθως:
ΘΕΣΗ ΠΗΝΑΚΑ
4. Στο παράρτημα IV, πρώτη στήλη, στον τέταρτο στοίχο, διαγράφεται η λέξη «μέγεθος».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 1997.

Labels: 3
17
6